Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 475

4. Számítógép-kezelés, szövegszerkesztés, táblázatkezelés és adatbázis-kezelés 4.1. Angol nyelv (a számítógép nyelvének) használata — A számítógép kezeléséhez és az adott szövegszerkesztő program olvasásához, értelmezéséhez szükséges angol szavak olvasása, megértése, valamint ennek megfelelően az adott parancs végrehajtása. 4.2. Számítógép-kezelés 4.2.1. A személyi számítógépek és perifériák általános jellemzése — Egy adott géptípus jellemzőinek megmagyarázása szabatosan, szakszerűen. — Perifériák jellemzése egy adott konfigurációra vonatkozóan, szakszerűen. 4.2.2. A számítógép üzembe helyezése — Munkavédelem és baleset-elhárítás a jogszabályokban előírtaknak megfelelően. — A számítógép szabályszerű csatlakozásainak ellenőrzése megtekintéssel. — A számítógép bekapcsolása, kikapcsolása és újraindítása a megfelelő billentyűk használatával szabályszerűen. 4.2.3. Vírusellenőrzés és vírusirtás — Fogalmának definiálása és módszereinek alkalmazása. — Egy adott vírusellenőrző és vírusirtó program használata. 4.2.4 Egy választott korszerű operációs rendszer használata. — Fájlok szabályszerű létrehozása, másolása, törlése, átnevezése lemezen, illetve lemezek között. — Könyvtár szabályszerű létrehozása lemezen. — Katalógus szabályszerű kérése lemezről. 4.2.5. Egy választott korszerű segédprogram használata 4.2.6. Egy választott korszerű szövegszerkesztő program használata 4.3. Szövegszerkesztés — Javítás, kijelölés, kiemelés, másolás, mozgatás, keresés, helyettesítés pontos végrehajtása egy adott szövegben a szövegszerkesztő lehetőségeinek ismeretében szakszerűen, 1700 leütéssel 10 perc alatt. — Fejléc, lábléc és oldalszámozás beállítása és elkészítése a nyomdai szabványoknak megfelelően esztétikusan. — Tabulálás, tabulálás beállítása jobbra, balra, középre és decimálisan az adott szövegszerkesztő lehetőségeit és a nyomdai előírásokat figyelembe véve. — Dokumentum formázása az adott szövegszerkesztővel a nyomdai tipográfiai előírások, továbbá korrektúrajelek ismeretében. — Nyomtatás, állománykezelés. — A szakszerű mentés, visszatöltés az adott szövegszerkesztővel. — Nyomtatási kép beállítása esztétikusan és a nyomdai szabványoknak megfelelően. — Nyomtató pontos beállítása — típustól függően — a magyar szabványnak megfelelő ékezetes betűtípusra, a megfelelő papírméretre, nyomtatási erősségre és példányszámra, a lehetőségeket kihasználva. — Nyomtatás megfelelő formátumú papírra, borítékra a magyar szabványnak megfelelő ékezetes betűkkel. — Táblázatkészítés az adott szövegszerkesztő lehetőségeit, az esztétikus kivitelt és a táblaszerkesztés szabályait betartva. — Adatok bevitele táblázatba. — Táblázat beillesztése egy adott dokumentumba, importálás egyéb (táblázat- és adatbázis-kezelő) programokból. — Speciális lehetőségek, az adott szövegszerkesztő lehetőségeit kihasználva. — Kiadványszerkesztés (rövidebb terjedelmű kiadványok, meghívók, tájékoztatók stb. gépelése, formázása, nyomtatása önállóan). — Körlevélkészítés. — Grafikus állomány beillesztése egy adott dokumentumba, importálás egyéb (rajzoló, képfeldolgozó) programokból. 4.4. Egy választott korszerű táblázatkezelő program használata — Adott szövegbe táblázatkezelővel készített diagram megfelelő elhelyezése. — Képletek készítése, egyszerű függvények használata és beillesztése egy adott dokumentumba. — Táblázatok tervezése, létrehozása, importálása, formázása a táblázatszerkesztés szabályainak és esztétikai szempontoknak a figyelembevételével. 4.5. Egy választott korszerű adatbázis-kezelő program használata — A legfontosabb alapfogalmak (relációs adatbázis, mező, mezőtípusok, rekord, rekordmutató) definiálása a tanultak alapján szabatosan. — Egyszerű adatbázisok megtervezése és létrehozása. — Adatbázisok feltöltése. — Adatok megkeresése, válogatása, megjelenítése megadott szempontoknak megfelelően. — Megadott adatokon egyszerűbb függvénykapcsolatok létrehozása. — Hazai és nemzetközi adatbázisok elérése, adatlekérdezés, adatlekérés adott rendszeren.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes